Z A P I S N I K

4. sjednice Vijeća Mjesnog odbora  „Zrinjevac“, održane 24. rujna 2021.  
u prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 16.45 sati.

Nazočni članovi Vijeća:  Mirela Brkljač,Sanja Miler,Vjekoslav Miler,Zrinka Miličić i Viktor Šarac.
Predsjednica Vijeća Mjesnog odbora Zrinjevac Zrinka Miličić pozdravlja prisutne i konstatira da je na sjednici nazočno 5 od ukupno 5 članova Vijeća, čime su stečeni uvjeti za raspravu i pravovaljano odlučivanje.

Kako primjedbi na zapisnik nije bilo, predsjednica Vijeća Mjesnog odbora Zrinjevac (u daljnjem tekstu MO Zrinjevac) konstatira  da je jednoglasno prihvaćen zapisnik s 3. sjednice  Vijeća Mjesnog odbora Zrinjevac, održane  23. kolovoza 2021. u  prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18,00 sati.
Predsjednica MO Zrinjevac predlaže dnevni red kao u pozivu.
DNEVNI RED

1. Prijedlog Odluke o izmjenama i dopunama  Odluke o  nerazvrstanim cestama, davanje mišljenja
2.  Dokumentirani izvještaj vijećnika o problematici na području MO Zrinjevac
3.  Plan rada za fotodokumentiranje slivnika  na području MO Zrinjevac
4 . Korištenje prostora
5 . Dogovor termina dežurstva MO Zrinjevac
6.  Razno
                        
Predloženi Dnevni red je jednoglasno prihvaćen.








Ad.1 Prijedlog Odluke o izmjenama i dopunama  Odluke o  nerazvrstanim cestama 
Vijeće Mjesnog odbora Zrinjevac jednoglasno je prihvatilo Prijedlog Odluke o izmjenama i dopunama  Odluke o  nerazvrstanim cestama. 


ZAKLJUČAK
o  Nacrtu o prijedlogu odluke o izmjenama i dopunama odluke o nerazvrstanim cestama


I. Vijeće MO „ Zrinjevac“ daje pozitivno mišljenje na Nacrt o prijedlogu odluke o izmjenama i dopunama odluke o nerazvrstanim cestama.

II. Ovaj će zaključak biti dostavljen Vijeću Gradske četvrti Donji grad




Ad.2 Dokumentirani izvještaj vijećnika o problematici na području MO Zrinjevac
Predsjednica MO Zrinjevac upitala je koje su probleme vijećnici primijetili na području MO Zrinjevac, uz naglasak da je i sama prošla cijelo područje. Uočeni su sljedeći problemi: 
· u Palmotićevoj ulici, kod brojeva 25 i 32,  dva prometna znaka (jedan nasuprot drugom) su se nagnula i mogla bi pasti. Predsjednica je prijavila problem Odjelu komunalnog redarstva koji su obavijestili MO Zrinjevac da komunalni redar dana 15.09.2021. godine izvršio nadzor terena i izdao nalog oznake K-21-91509 radi vraćanja prometnog znaka u prvobitno stanje. 
· uočena velika rupa na zapadnoj strani paviljona na Trgu Nikole Šubića Zrinskog, koja može biti problem ako je netko od građana ne vidi
· Praška ulica puna je rupa, pogotovo na području tramvajske pruge, vjerojatno zbog zgrade koja se na tom potezu već neko vrijeme gradi. Takodjer kod rampe, kod br.5 uočena je veća rupa koja može biti opasna po pješake
· U Petrinjskoj ulici, u dijelu između Jurišićeve i Amruševe, posebno između brojeva 6 i 5 stoje puknute žardinjere sa odlomljenim kamenim blokovima koje predstavljaju opasnost po građane.
· Uočena je potreba sa postavljanjem dodatnih držača za bicikle na križanju Petrinjske i Amruševe gdje veliki broj građana ostavlja bicikle.
· Na Trgu Nikole Šubića Zrinskog sve klupice su u pristojnom stanju i Vijeće smatra da u ovom trenutku nema potrebe za novima.
· Vijećnik Viktor Šarac spominje slabu rasvjetu u Boškovićevoj, složili smo se da je to vjerojatno iz prometnog razloga i da ćemo to provjeriti sa odborom za promet
· Na uglu Amruševe i Petrinjske privatni investitor preuređuje kompletnu zgradu u hotel 4* pa je zbog radova zauzet dio ceste. Vijeće se jednoglasno složilo da ćemo posebnu pozornost obratiti da se ne uništava sama cesta.
· Vijećnik Vjekoslav Miler je upozorio na fasadu zgrade Trgovačkog suda koja predstavlja direktnu ugrozu za prolaznike jer nije ograđena.
Sva fotodokumentacija navedenih problema se nalazi kod Predsjednice Vijeća Zrinke Miličić.
Svi članovi su se složili da će do sljedeće sjednice još jednom proći svoja područja i obratiti pažnju na nove moguće probleme.


Ad. 3 Plan rada za fotodokumentiranje slivnika  na području MO Zrinjevac
Predsjednica MO Zrinjevac predlaže da do sljedeće sjednice vijećnici prođu područje i fotografiju slivnike za koje smatraju da su problematični. Svi su se složili da to može biti problem jer je vijećnicima ponekad i teško biti siguran koji je slivnik problematičan. Također Vijeće MO Zrinjevac jednoglasno se složilo da nadležne službe (VIO) najmanje jednom godišnje moraju pregledati sve slivnike.
Također, ako su vijećnici sigurni da je slivnik začepljen, prijavit će nadležnim službama.

Ad. 4 Korištenje prostora 
Vijeće MO Zrinjevac je jednoglasno potvrdilo korištenje prostora MO Zrinjevac Školi  suvremenog plesa Ana Maletić u sljedećim terminima: utorak od 15:00 - 17:00 i petak od  14:30 -16:00. Predsjednica je rekla kako će obavijestiti Školu suvremenog plesa Ana Maletić te ćemo vidjeti kakav je njihov odgovor s obzirom da su tražili više termina.

Z A K L J U Č A K

l.  Školi suvremenog plesa Ana Maletić društvu odobrava se povremeno korištenje dvorane u objektu mjesne samouprave, Zagreb, Palmotićeva 30, u terminu: dvorana: utorak - od 15:00 do 17:00 sati, petak- od 14:30 do 16.00 sati 

2.  Prostor iz točke 1. ovog zaključka koristit će Škola suvremenog plesa Ana Maletić

3.  Škola suvremenog plesa Ana Maletić se obvezuje s prostorom prilikom korištenja postupati s pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 



Ad. 5 Dogovor termina dežurstva MO Zrinjevac
Vijeće MO Zrinjevac jednoglasno se složilo da termin dežurstava ostaje kao i do sada: 1. i 3. četvrtak u mjesecu od 17 do 18 sati.

Ad. 6 Razno
Predsjednica je obavijestila ostale članove vijeća o komunikaciji sa zamjenikom gradonačelnika, gosp. Lukom Korlaetom vezano za ruševnu zgradu na uglu Đorđićeve i Pertinjske ulice, u kojoj smo obaviješteni da je sukladno naručenom mišljenju vještaka od strane Grada zgrada neuporabiva-N1, stabilnost i mehanička otpornost je u potpunosti izgubljena te postoji mogućnost rušenja, kao takva naravno predstavlja opasnost za ljude i građevinu treba hitno ukloniti. Dobiveni nalaz je upućen Državnom inspektoratu.
Predsjednica je izvjestila Vijeće o problemu o izvršenosti radova iz plana komunalnih aktivnosti za DV Različak, Jurišićeva 24, gdje su nove sprave trebale biti postavljene do 15.09. a isto nije izvršeno a stare sprave su već uklonjene. Predsjednica je bila u komunikaciji sa šefom gradilišta gosp. Krešimirom Čovićem i Direktorom službe UZP gosp. Dragom Bandićem i rečeno joj je da postoji problem sa nabavom sprava odnosno da se čeka u centralnoj nabavi. 
Također Predsjednica je izvjestila Vijeće da je dodijeljeno novih pet žutih rezerviranih parkirnih mjesta u Đorđićevoj ulici br 14-16, koja su namijenjena za roditelje za potrebu dovođenja i odvođenja djece u Dječji vrtić Različak. 

Vijeće MO Zrinjevac je raspravljalo o čistoći i održavanju prostorija MO Zrinjevac koji ima puno korisnika koji se bavi tjelesnom aktivnošću unutar prostora te je jednoglasno odlučilo da postoji potreba za čišćenjem odnosno čistačicom/čistačem.

Budući da nitko ne traži riječ, predsjednica zaključuje sjednicu.
Dovršeno u 18,15 sati.
Zapisničarka:
Sanja Miler

